общите производствени разходи. Разходите за реализация, общите и административните разходи варират значително между различните пренавивачи в зависимост от стратегията им за продажби. Поради това е вярно, че „надбавката“ не позволява да се добие представа за дейността и рентабилността на дружеството, но тя показва, че равнището на разходите за реализация, общите и административните разходи оказва значително въздействие върху рентабилността на пренавивачите.
 (113)
 Освен това беше изказано твърдението, че при анализа на състоянието на промишлеността в сектора на пренавивачите Комисията не е взела предвид вноса на продукта надолу по веригата, а именно потребителски ролки от други трети държави — като Турция, Норвегия, Швейцария, Индия и Малайзия, който е заместил намалелия внос на АФДЦ от КНР. Заинтересованата страна обаче не представи доказателства за отражението на този внос върху състоянието на промишлеността в сектора на пренавивачите.
 (114)
 Както се обяснява в съображение 162 от регламента за временните мерки, през 2013 г. бяха наложени антидъмпингови мерки върху вноса на потребителски ролки от КНР, с което промишлеността надолу по веригата беше освободена от дъмпинговия внос, който причиняваше съществена вреда. В таблицата по-долу може да се проследи развитието на вноса на потребителски ролки след налагането на антидъмпингови мерки върху вноса на потребителски ролки от КНР за държавите, посочени от заинтересованата страна:
 Таблица 4
 Обем на вноса на потребителски ролки (в тонове)
 2013 г.
 Разследван период
 КНР
 4 317,60
 3 776,10
 Индия
 672,70
 847,10
 Малайзия
 605,30
 752,10
 Норвегия
 2 866,20
 324,60
 Швейцария
 22,00
 30,50
 Турция
 2 059,80
 2 498,80
 Общо
 6 226,0
 4 453,10
 Източник: Евростат
 (115)
 През разследвания период в рамките на първоначалното антидъмпингово разследване на вноса на потребителски ролки от КНР (вж. таблица 2 от Регламент (ЕС) No 833/2012 на Комисията (8)) обемът на вноса от КНР е бил 12 994 тона. След налагането на мерките обемът на вноса на потребителски ролки от КНР е намалял с 8 676 тона през 2013 г. (до 4 317,60 тона) и с 9 218 тона през разследвания период в рамките на настоящото разследване (до 3 776,10 тона). Намалението е по-голямо от общия обем на вноса на потребителски ролки от петте държави в таблица 4, посочени от пренавивача (с 28 % през 2013 г. и с 52 % през разследвания период). Поради това твърдението, че вносът от изброените по-горе държави е заместил намалелия внос от КНР, е несъстоятелно и беше отхвърлено.
 (116)
 След оповестяването на окончателните заключения няколко пренавивачи заявиха, че средно дейността на пренавивачите във връзка с АФДЦ представлява по-голяма част от общата им дейност, отколкото посочва Комисията в съображение 154 от регламента за временните мерки. Твърдението се основава на данни от двама ползватели, които не са оказали съдействие при разследването. Въз основа на това бе изказано твърдението, че Комисията не бива да омаловажава значението на АФДЦ за производствените разходи на пренавивачите.
 (117)
 В това отношение следва да се отбележи, че заключенията на Комисията, изложени в съображение 154 от регламента за временните мерки, се основават на проверените данни, предоставени от оказалите съдействие пренавивачи, и съответно отразяват реалното състояние при тях. Посочената по-горе допълнителна информация беше предоставена едва след оповестяването